VAIO lietotāja rokasgrāmata

Uzziņai

# Rīcība ar diskiem
<Modeļiem, kas ir aprīkoti ar optisko diskdzini>

Izlasiet šo informāciju, lai aizsargātu datus, kas saglabāti diskos, un pienācīgi rūpējieties par diskiem.

- Turiet disku aiz tā malām un centrālās atveres, nepieskaroties ierakstīšanas virsmai (atskaņošanas virsmai), kā ir parādīts tālāk.
  Pirkstu nospiedumi un putekļi uz diska virsmas var izraisīt lasīšanas un rakstīšanas kļūdas. Noteikti uzturiet disku tīru.

- Uzņēmums Sony neatbild par disku problēmām un bojājumiem, kas radās uzlīmējamu disku etiķešu piestiprināšanas dēļ. Uzmanīgi izlasiet rokasgrāmatu, kas iekļauta etiķešu programmas vai etiķešu papīra komplektācijā, un izmantojiet etiķetes uz savu atbildību.

### Lai atbilstoši parūpētos par diskiem

- Lai veiktu normālu tīrīšanu, turiet disku aiz tā malām un izmantojiet mīkstu drānu, lai noslaucītu virsmu virzienā no centra uz āru, kā ir parādīts tālāk.

- Ja disks ir īpaši netīrs, samitriniet mīkstu drānu ar ūdeni, kārtīgi izgrieziet drānu un noslaukiet ar to diska virsmu. Pēc tam noslaukiet atlikušo mitrumu ar sausu un mīkstu drānu.

- Neizmantojiet šķīdinātājus, piemēram, benzīnu, atšķaidītāju, komerciāli pieejamus tīrītājus vai antistatiskus aerosolus, kas var izraisīt diska bojājumus.