VAIO-brugervejledning

Opgave

# Oprettelse af genoprettelsesmedier

Følg vejledningen nedenfor, hvis du skal oprette genoprettelsesmedier.

## Sådan opretter du genoprettelsesmedier

Tip!

- Du kan bruge dvd'er, en Blu-ray Disc eller et USB-flashdrev som genoprettelsesmedier. Det anbefales imidlertid, at du bruger dvd-r-medier, da der kan blive slettet data på USB-flashdrevet ved et uheld. Du kan også bruge bd-r/bd-r dl/dvd-r dl/dvd+r/dvd+r dl-medier. De medietyper, som din VAIO-computer understøtter, og det nødvendige antal diske varierer dog afhængigt af den model, du har valgt. Du får meddelelse om sådanne oplysninger under oprettelsesprocessen.

- USB-porte, der overholder USB 3.0-standarden, understøtter ikke genoprettelse med et USB-flashdrev, der overholder USB 3.0-standarden. På modeller uden de USB-porte, der kun er kompatible med USB 2.0-standarden, skal du oprette genoprettelsesmedier ved hjælp af det USB-flashdrev, som ikke er kompatibelt med USB 3.0-standarden.

1. Gå på internettet fra din VAIO-computer, og hent og installer de seneste opdateringer ved hjælp af VAIO Update.

1. Tryk på ASSIST-knappen, mens din VAIO-computer er tændt, for at starte VAIO Care.

Hvis vinduet Kontrol af brugerkonti (User Account Control) vises, skal du vælge Ja (Yes).
Vinduet VAIO Care vises.
Tip!

- Hvis du er logget på din VAIO-computer som en standardbruger, bliver du muligvis bedt om at angive et administratornavn og en adgangskode.

1. Vælg Advanced Tools, Restore and recovery og Create Recovery Media.

1. Læs omhyggeligt vejledningen på skærmen, og vælg derefter Next.

1. Følg vejledningen på skærmen.

Bemærk!

- Det kan tage lidt tid, inden status for processen vises.

- Du må ikke skubbe et medie ud eller afbryde forbindelsen til det, mens genoprettelsesmedierne oprettes. Hvis du gør det, kan der opstå en fejl.

- Opbevar genoprettelsesmedierne på et sikkert sted.

## Om oprettelse af genoprettelsesmedier

- Genoprettelsesmedier kan kun anvendes til den VAIO-computer, som de er oprettet på.

- Du kan ikke optimere din VAIO-computer ved hjælp af genoprettelsesmedier.

- Opret genoprettelsesmedier, så snart din VAIO-computer er klar til brug. I følgende situationer kan du muligvis ikke genoprette computeren fra genoprettelsesområdet, og du skal derfor bruge genoprettelsesmedierne:

- Du har ændret genoprettelsesområdet med apps, der er designet til at ændre data.

- Du har installeret et andet operativsystem end det forudinstallerede på computeren.

- Du har formateret den indbyggede lagerenhed uden at bruge VAIO Care (Rescue Mode) : Recover or maintain your system.

- Pas på, at du ikke kommer til at røre ved diskens overflade eller gøre den beskidt. Fingeraftryk eller støv på diskens overflade kan forårsage læse-/skrivefejl.

- Når du vil oprette genoprettelsesmedier, skal du bruge dobbelt så meget ledig plads på C- drevet end kapaciteten af de medier, du anvender. Afhængigt af hvilken model du har, kan du muligvis ikke oprette genoprettelsesmedier på købstidspunktet, fordi der er for lidt plads, selvom det optiske diskdrev understøtter Blu-ray Disc- eller dobbeltlags-dvd-medier.

- Læs først de relevante oplysninger i Hjælp-filen til VAIO Care, når du bruger et USB-flashdrev som genoprettelsesmedie.

Relaterede emner
Om genoprettelse
Genoprettelse fra genoprettelsesområdet
Genoprettelse fra genoprettelsesmedier
Om genoprettelse