VAIO lietotāja rokasgrāmata

BUJ

#### Kā rīkoties, ja neizdodas atrast BLUETOOTH(R) ierīci, ar kuru vēlos izveidot savienojumu?

- Samaziniet attālumu starp VAIO datoru un BLUETOOTH ierīci līdz 10 metriem.
  Ja dators atrodas vairāk nekā 10 metru attālumā no BLUETOOTH ierīces, saziņa nebūs iespējama.
  Datoru, iespējams, nevarēs savienot pat ar 10 metru rādiusā novietotu BLUETOOTH ierīci — tas ir atkarīgs no šķēršļiem starp ierīcēm, radioviļņu kvalitātes, apkārtējās vides, tostarp esošajām sienām vai to materiāla, un aktīvajām programmām. Šādos gadījumos pārvietojiet datoru tālāk no šķēršļiem vai tuvāk ierīcei.

- Pārbaudiet, vai ierīcē, ar kuru vēlaties izveidot savienojumu, ir ieslēgta BLUETOOTH funkcija un vai ierīce nedarbojas enerģijas taupīšanas režīmā.

- Pārbaudiet, vai ierīcē, ar kuru vēlaties izveidot savienojumu, ir iespējota BLUETOOTH funkcija.
  Plašāku informāciju skatiet rokasgrāmatā, kas iekļauta ierīces komplektācijā.

- Ja ierīce, ar kuru vēlaties izveidot savienojumu, jau ir savienota ar citu BLUETOOTH ierīci, iespējams, to nevarēs atrast, vai arī tā nevarēs sazināties ar VAIO datoru.