VAIO lietotāja rokasgrāmata

Uzziņai

# Piezīmes par Memory Stick datu nesēja lietošanu

Pirms Memory Stick datu nesēja lietošanas izlasiet tālāk norādītos brīdinājumus, lai lietotu to pareizi.

- Glabājiet Memory Stick datu nesēju bērniem neaizsniedzamās vietās. Pastāv atmiņas kartes norīšanas risks.

- Nepieskarieties Memory Stick savienotājam ar pirkstu vai metāla priekšmetiem.

- Memory Stick datu nesējs satur smalkus elektroniskos komponentus. Nepakļaujiet atmiņas karti triecieniem, nelokiet un nemetiet to.

- Neizjauciet un nemodificējiet Memory Stick datu nesēju.

- Nemitriniet Memory Stick datu nesēju.

- Nelietojiet un neglabājiet to vietās, kurās ir šādi faktori:

- īpaši augsta temperatūra, piemēram, saulē novietotā automašīnā;

- tieši saules stari;

- liels mitrums vai kodīgas vielas;

- daudz putekļu.

- Lietojiet Memory Stick datu nesēju un adapterus, kas ir saderīgi ar VAIO datorā atbalstītajiem standartiem. Nesaderīgas kartes un adapteri var iestrēgt slotā, izraisot datora bojājumus.

- Memory Stick datu nesējā ar ierakstīšanas aizsardzību nevar rakstīt datus.

- Ieteicams izveidot svarīgu datu dublējumkopiju.

- Saglabātie dati var tikt zaudēti vai bojāti, ja:

- izņemat Memory Stick datu nesēju vai izslēdzat VAIO datoru, kamēr deg datu nesēja piekļuves indikators;

- lietojat Memory Stick datu nesēju vietā, kurā statiskā elektrība vai elektriskie trokšņi var radīt tā darbības traucējumus.

- Pārvietojot ielieciet Memory Stick datu nesēju tam paredzētajā futrālī, lai izvairītos no statiskās elektrības lādiņa.

- Pirms Memory Stick datu nesēja lietošanas ar citu ierīci (nevis ar datoru), piemēram, ar digitālo kameru vai portatīvu audioierīci, formatējiet (inicializējiet) Memory Stick datu nesēju, izmantojot attiecīgo ierīci.
  Datora failu formāts netiek atbalstīts dažās ierīcēs, kā rezultātā tiek parādīts ziņojums ar ieteikumu formatēt Memory Stick datu nesēju. Šajā gadījumā kopējiet Memory Stick datu nesējā esošos datus VAIO datorā un formatējiet Memory Stick, izmantojot attiecīgo ierīci. Memory Stick formatēšanas laikā tiks dzēsti visi tajā saglabātie dati.
  Plašāku informāciju skatiet rokasgrāmatā, kas ir iekļauta ierīces komplektācijā.

- Neievietojiet Memory Stick slotā nepiemērotus priekšmetus.

- Memory Stick slotu var izmantot vienīgi datu lasīšanai un rakstīšanai atbalstītajos Memory Stick datu nesējos; slotu nedrīkst izmantot citam nolūkam.

## Piezīmes par Memory Stick Duo datu nesēja lietošanu

Lietojot Memory Stick Duo datu nesēju, neizmantojiet pildspalvu ar asu galu, lai rakstītu uz uzlīmes, kas ir piestiprināta Memory Stick Duo datu nesējam. Spiežot uz datu nesēja, var bojāt iekšējos komponentus.

## Piezīmes par Memory Stick Micro datu nesēja lietošanu

- Pirms Memory Stick Micro datu nesēja (M2) lietošanas pārliecinieties, ka tas ir ievietots M2 Duo adapterī. Ja datu nesējs tiek ievietots tieši Memory Stick Duo slotā bez adaptera, iespējams, nevarēsiet izņemt datu nesēju no slota.

- Glabājiet Memory Stick Micro un M2 Duo adapterus bērniem neaizsniedzamā vietā. Tie ir bīstami, ja tos norij.

Saistītās tēmas
Par Memory Stick datu nesēju
Memory Stick datu nesēja saderība
Memory Stick datu nesēja ievietošana
Memory Stick datu nesēja izņemšana
Memory Stick datu nesēja formatēšana