VAIO lietotāja rokasgrāmata

Uzziņai

# Piezīmes par Wi-Fi(R) (bezvadu LAN) funkcijas lietošanu

Pirms izmantot Wi-Fi, izlasiet šos brīdinājumus, lai izmantotu to pareizi.

- Dažās valstīs vai reģionos Wi-Fi produktu lietošana var būt ierobežota saskaņā ar vietējiem tiesību aktiem.

- Wi-Fi ierīces darbojas 2,4 GHz joslā, kuru izmanto dažādas ierīces. Tās izmanto šo tehnoloģiju, lai mazinātu radio traucējumus no citām ierīcēm, kas izmanto to pašu joslu; tomēr radio traucējumi var mazināt saziņas ātrumu, samazināt saziņas rādiusu vai izraisīt saziņas atteici.

- Ja VAIO datorā ir iespējota gan BLUETOOTH funkcija, gan 2,4 GHz Wi-Fi funkcija, signālu pārraidē var rasties traucējumi, kas izraisa zemāku saziņas ātrumu vai citas problēmas.

- Lai braukšanas laikā sazinātos, izmantojot tehnoloģiju Wi-Fi, iespējams, ir jānoslēdz līgums ar Wi-Fi pieslēguma pakalpojuma sniedzēju.

- Ja VAIO datorā ir pieejams IEEE 802.11a/b/g/n standartam atbilstošs aprīkojums, 5 GHz Wi-Fi funkcijas lietošana ārtelpās ir aizliegta ar likumu.

- Saziņas ātrums un rādiuss var mainīties atkarībā no šiem faktoriem:

- attālums starp ierīcēm;

- šķēršļu esamība starp ierīcēm;

- ierīces konfigurācija;

- radiosignāla apstākļi;

- apkārtējā vide (tostarp sienu materiāla veids utt.);

- aktīvās programmas.
  Saziņa var tikt pārtraukta atkarībā no radiosignālu pārraides apstākļiem.

- Tehniskajos datos norādītais datu pārsūtīšanas ātrums ir teorētiski paredzamā maksimālā vērtība, un faktiskais datu pārsūtīšanas ātrums var atšķirties.

- Faktiskais saziņas ātrums var būt mazāks nekā VAIO datorā norādītais.

- Saziņu nevar vienlaicīgi veikt gan 2,4 GHz, gan 5 GHz Wi-Fi frekvences joslā.

- Datu pārsūtīšanas ātrums IEEE 802.11g un IEEE 802.11n (2,4 GHz) standartiem atbilstošos produktos var samazināties traucējumu dēļ, ja tos izmanto kopā ar IEEE 802.11b standartam atbilstošu produktu. Kā arī IEEE 802.11g un IEEE 802.11n automātiski samazina pārsūtīšanas ātrumu, lai saglabātu saderību ar IEEE 802.11b produktu. Pārsūtīšanas ātrumu var atgūt, mainot piekļuves punkta kanālu iestatījumus.

- Lai strauji apturētu Wi-Fi funkcijas darbību, izslēdziet VAIO datoru.

- WLAN standartā ir iekļautas šīs šifrēšanas metodes: Wired Equivalent Privacy (WEP), kas ir drošības protokols, Wi-Fi Protected Access 2 (WPA2) un Wi-Fi Protected Access (WPA). WPA2 un WPA ir (IEEE un Wi-Fi Alliance kopīgi piedāvātas) standartu specifikācijas, kas balstās uz drošības uzlabojumi, kas palielina datu aizsardzības līmeni un piekļuves kontroli esošajiem Wi-Fi tīkliem. WPA ir izstrādāts, lai būtu nākotnē saderīgs ar IEEE 802.11i specifikāciju. Tas izmanto uzlabotu datu šifrēšanu Temporal Key Integrity Protocol (TKIP) papildus lietotāja autentifikācijai, izmantojot 802.1X un Extensible Authentication Protocol (EAP). Datu šifrēšana aizsargā apdraudēto bezvadu saiti starp klientiem un piekļuves punktiem. Bez tam tiek izmantoti citi raksturīgie LAN drošības mehānismi, kas nodrošinātu privātumu, piemēram: paroles aizsardzība, “end-to-end” šifrēšana, virtuālie privātie tīkli un autentifikācija. WPA2, WPA otra paaudze, nodrošina spēcīgāku datu aizsardzību un piekļuves tīklam kontroli; tā arī ir paredzēta, lai aizsargātu visas 802.11 ierīču versijas, ieskaitot 802.11b, 802.11a, 802.11g un 802.11n standartus, daudzjoslu un daudzrežīmu. Papildus, pamatojoties uz ratificēto IEEE 802.11i standartu, WPA2 nodrošina valsts iestāžu līmeņa drošību, realizējot National Institute of Standards and Technology (NIST) FIPS 140-2 atbilstošo AES šifrēšanas algoritmu un uz 802.1X bāzētu autentifikāciju. WPA2 ir atpakaļsaderīgs ar WPA.

Saistītās tēmas
Par Wi-Fi(R) (bezvadu LAN) standartiem
Wi-Fi(R) (bezvadu LAN) komunikācijas startēšana
Wi-Fi(R) (bezvadu LAN) komunikācijas apturēšana
Piezīmes par BLUETOOTH(R) funkcijas lietošanu