VAIO naudotojo vadovas

Nuoroda

# Pastabos dėl SD atminties kortelių naudojimo

Prieš pradėdami naudoti SD atminties korteles, perskaitykite tolesnius tinkamo naudojimo įspėjimus.

- Saugokite, kad SD atminties kortelės nepasiektų vaikai. Vaikas laikmeną gali praryti.

- Nelieskite SD atminties kortelės jungties su pirštais ar metaliniais daiktais.

- SD atminties kortelėje yra trapių elektroninių komponentų. Nedaužykite, nelankstykite ir nenumeskite.

- Neardykite ir nemodifikuokite SD atminties kortelės.

- Nesušlapinkite SD atminties kortelės.

- Nenaudokite ir nesaugokite vietoje, kurioje:

- itin aukšta temperatūra, pvz., saulėje pastatytame automobilyje;

- patenka tiesioginių saulės spindulių;

- didelis drėgnis arba yra koroziją sukeliančių medžiagų;

- pernelyg dulkėta.

- Įsitikinkite, kad naudojate SD atminties korteles ir adapterius, kurie atitinka VAIO kompiuterio standartus. Nesuderinamos kortelės ir adapteriai gali įstrigti lizde ir apgadinti kompiuterį.

- Negalima įrašyti duomenų į nuo duomenų įrašymo apsaugotą SD atminties kortelę.

- Rekomenduojama sukurti atsarginę svarbių duomenų kopiją.

- Saugomus duomenis galima prarasti arba sugadinti, jei:

- ištrauksite SD atminties kortelę arba išjungsite VAIO kompiuterį, kol dega laikmenos prijungimo indikatoriaus lemputė;

- naudojate SD atminties kortelę vietoje, kurioje statinė elektra arba elektros triukšmas gali sutrikdyti kortelės veikimą.

- Kai nešiojatės SD atminties kortelę, įdėkite ją į dėklą, kad išvengtumėte statinės elektros.

- Prieš naudojant SD atminties kortelę su kitu įrenginiu, ne kompiuteriu, pvz., skaitmenine kamera ar nešiojamuoju garso grotuvu, suformatuokite (inicijuokite) SD atminties kortelę įrenginiu.
  Kai kurie įrenginiai gali nepalaikyti kompiuteriams skirto failo formato, todėl gali būti parodomas pranešimas, rekomenduojantis iš naujo formatuoti SD atminties kortelę. Tokiu atveju nukopijuokite duomenis iš kortelės į VAIO kompiuterį ir formatuokite kortelę įrenginiu. Visi SD atminties kortelėje esantys duomenys formatuojant bus panaikinti.
  Daugiau informacijos žr. su įrenginiu pateiktame vadove.

- Į SD atminties kortelės lizdą nedėkite pašalinių daiktų.

- SD atminties kortelės lizdą galima naudoti tik palaikomoms atminties kortelėms nuskaityti ar įrašyti – kitais tikslais jo naudoti negalima.

- Išbandytos SD atminties kortelės (iki 2 GB), SDHC atminties kortelės (iki 32 GB) ir SDXC atminties kortelės (iki 64 GB), pagamintos iki 2012 m. rugsėjo mėn., ir nustatyta, kad jos suderinamos su VAIO kompiuteriu. Tačiau negarantuojama, kad visos SD atminties kortelės, SDHC atminties kortelės ar SDXC atminties kortelės bus suderinamos su kompiuteriu.

- VAIO kompiuterio SD atminties kortelės lizdui netaikoma SD atminties kortelės, SDHC atminties kortelės ir SDXC atminties kortelės teisių apsaugos funkcija.

- Nebandykite įkišti atminties kortelės arba atminties kortelės adapterio į kito tipo atminties kortelės lizdą. Nesuderinamos atminties kortelės arba atminties kortelės adapteris gali įstrigti lizde ir apgadinti VAIO kompiuterį.

- Kai kurie SD atminties kortelės tipai, pvz., su UHS (itin didelės spartos duomenų perdavimo funkcija, angl. „Ultra High Speed“), dėl nuolatinės prieigos prie atminties kortelių gali stipriai įkaisti. Tokiu atveju prieš išimdami atminties kortelę šiek tiek palaukite, kol ji atvės.

Susijusi tema
SD atminties kortelių įstatymas
SD atminties kortelių išėmimas