Εγχειρίδιο χρήσης VAIO

Συχνές ερωτήσεις

#### Γιατί είναι αργή η σύνδεσή μου μέσω BLUETOOTH(R);

- Η ταχύτητα μεταφοράς δεδομένων εξαρτάται από τα εμπόδια ή/και την απόσταση μεταξύ των δύο συσκευών, από την ποιότητα των ραδιοκυμάτων και από τη διαμόρφωση της συσκευής ή τις εφαρμογές που χρησιμοποιούνται.
  Μετακινήστε τον υπολογιστή VAIO και τη συσκευή BLUETOOTH ώστε να βρίσκονται σε μικρότερη απόσταση μεταξύ τους.

- Αν στη συσκευή BLUETOOTH με την οποία θέλετε να επικοινωνήσετε χρησιμοποιείται έκδοση του προτύπου BLUETOOTH διαφορετική από αυτήν που χρησιμοποιείται στον υπολογιστή VAIO, η ταχύτητα επικοινωνίας ενδέχεται να είναι μειωμένη.

- Αν ο υπολογιστής VAIO είναι συμβατός με την τεχνολογία BLUETOOTH υψηλής ταχύτητας και ισχύουν οι δύο παρακάτω προϋποθέσεις, υπάρχει δυνατότητα επικοινωνίας με υψηλή ταχύτητα. Ωστόσο, ορισμένα προφίλ BLUETOOTH δεν υποστηρίζουν επικοινωνία υψηλής ταχύτητας.

- Η συσκευή BLUETOOTH με την οποία θέλετε να επικοινωνήσετε υποστηρίζει τεχνολογία BLUETOOTH υψηλής ταχύτητας.

- Έχουν ενεργοποιηθεί αμφότερες οι λειτουργίες Wi-Fi(R) (ασύρματου δικτύου) και BLUETOOTH στον υπολογιστή.