VAIO lietotāja rokasgrāmata

Uzziņai

# Piezīmes par BLUETOOTH(R) funkcijas lietošanu

Pirms BLUETOOTH funkcijas lietošanas izlasiet tālāk norādītos brīdinājumus, lai lietotu funkciju pareizi.

- Dažās valstīs vai reģionos BLUETOOTH funkcijas lietošana var būt ierobežota saskaņā ar vietējiem tiesību aktiem.

- BLUETOOTH funkcija, iespējams, nedarbosies dažās ierīcēs atkarībā no ražotāja izmantotajiem iestatījumiem vai programmas versijas. Pirms iegādes noskaidrojiet BLUETOOTH ierīces sistēmas prasības.
  Lai iegūtu informāciju par BLUETOOTH ierīcēm, apmeklējiet VAIO atbalsta vietni.
  Dažās BLUETOOTH ierīcēs ir jāveic autentifikācija (pārošana), pirms izveidot savienojumu ar citu ierīci. Veiciet autentifikācijas procesu, pirms pieslēgties šādām ierīcēm.

- BLUETOOTH ierīces darbojas 2,4 GHz joslā, kuru izmanto dažādas ierīces. BLUETOOTH ierīcēs šī tehnoloģija ir izmantota, lai mazinātu radio traucējumus, ko rada citas ierīces, kas izmanto to pašu joslu, tomēr radiotraucējumi var samazināt saziņas ātrumu vai rādiusu vai izraisīt saziņas atteici.

- Saziņas ātrums un rādiuss var mainīties atkarībā no šādiem faktoriem:

- attālums starp saziņas ierīcēm;

- šķēršļu esamība starp ierīcēm;

- apkārtējā vide, kas ietver sienu esamību un šo sienu materiālus;

- ierīces konfigurācija;

- aktīvās programmas;

- radiosignāla apstākļi.
  Saziņa var tikt pārtraukta atkarībā no radiosignālu pārraides apstākļiem.

- Ja VAIO dators ir saderīgs ar BLUETOOTH ātrdarbīgu tehnoloģiju un paredzat izmantot datoru ātrdarbīgai saziņai, datorā iespējojiet bezvadu LAN funkciju un BLUETOOTH funkciju.

- Lieli faili ilgstošas pārsūtīšanas procesā dažkārt var tikt bojāti. To izraisa BLUETOOTH standarta ierobežojumi un elektromagnētiskie traucējumi apkārtējā vidē.

- Vairāku BLUETOOTH ierīču pieslēgšana VAIO datoram var izraisīt sastrēgumu kanālā, kas var samazināt ierīces veiktspēju. Šī ir normāla parādība, izmantojot BLUETOOTH tehnoloģiju, un tā nenorāda uz darbības traucējumu.

- Video un audio var nebūt sinhronizēti, ja VAIO datorā atskaņojat video ar audio izvadi no pieslēgtās BLUETOOTH ierīces. Šī ir bieža parādība, izmantojot BLUETOOTH tehnoloģiju, un tā nenorāda uz darbības traucējumu.

- Visas BLUETOOTH ierīces ir jāsertificē atbilstoši Bluetooth SIG noteiktajai procedūrai, lai nodrošinātu šo ierīču atbilstību BLUETOOTH standartam.
  Pat gadījumā ja BLUETOOTH ierīces atbilst BLUETOOTH standartam, atsevišķu ierīču veiktspēja, tehniskie dati un darbība var atšķirties. Datu apmaiņa ir iespējama ne visās situācijās.

- Dažas BLUETOOTH ierīces nav saderīgas ar VAIO datoru.

- Lai strauji atspējotu BLUETOOTH funkciju, izslēdziet VAIO datoru.

Saistītās tēmas
Par BLUETOOTH(R) funkciju
Saziņa ar citu BLUETOOTH(R) ierīci, piemēram, peli
BLUETOOTH(R) saziņas apturēšana
Par BLUETOOTH(R) drošību
Piezīmes par Wi-Fi(R) (bezvadu LAN) funkcijas lietošanu