VAIO Felhasználói útmutató

# Köszöntő

Gratulálunk a VAIO számítógép megvásárlásához!
A Felhasználói útmutató – Bevezető változat, amelyet most olvas, alapszintű tájékoztatást nyújt VAIO számítógépével kapcsolatban. Ha frissíteni szeretné ezt a fájlt a Felhasználói útmutató teljes változatára, további tájékoztatásért olvassa el A Felhasználói útmutató frissítése a legújabb változatra [Részletek] című részt.
A megvásárolt típustól függően előfordulhat, hogy az Ön VAIO számítógépe az érintőképernyős műveleteket nem támogatja. Ilyen esetben használjon érintőpárnát vagy egeret a számítógépes műveletekhez.
Ezen útmutató tartalma előzetes értesítés nélkül megváltozhat.

# Ezt olvassa el először

### A Felhasználói útmutató frissítése a legújabb változatra

### Csatlakozás az internethez

### A VAIO számítógép frissítése

### A VAIO számítógépen jelentkező problémák megoldása a VAIO Care segítségével

### Támogatási információk megkeresése

# Windows 8: Kezdő lépések

### Információ a Kezdőképernyő (Start) képernyőről és menüről

### A gombsáv megnyitása

### Alkalmazások (Apps), Beállítások (Settings) és Fájlok (Files) keresése/elindítása

### Futó alkalmazások megtekintése

### Váltás az alkalmazások között

### Az alkalmazások menüjének megnyitása

### Alkalmazások bezárása

### Alkalmazások telepítése a Windows Áruház (Windows Store)

### A Windows súgó és támogatás (Windows Help and Support) megnyitása

### Az alvó üzemmód aktiválása vagy a számítógép kikapcsolása

# Ezt olvassa el először

# A Felhasználói útmutató frissítése a legújabb változatra

Ha frissíti ezt a Felhasználói útmutató – Bevezető változat című kiadványt az internetről, hozzájuthat a Felhasználói útmutató teljes változatához, amely részletes tájékoztatást nyújt VAIO számítógépéről.
Ha már frissítette a Felhasználói útmutató a teljes verziójára, bármikor elérheti, akár internetkapcsolat nélkül is.
A Felhasználói útmutató teljes változatának birtokában a következőkről tájékozódhat:

- A számítógép részeinek leírása

- A számítógép szolgáltatásai és üzemeltetése

- Figyelmeztetések

- Hibaelhárítási információk

- Windows 8 alapműveletek

## A Felhasználói útmutató teljes verziójának letöltése

1. Csatlakoztassa VAIO számítógépét az internethez. [Részletek]

1. Lépjen ki ebből a Felhasználói útmutató – Bevezető változat kiadványból.

1. Nyissa meg a [Részletek] gombsávot, majd válassza a Keresés (Search) gombot.

1. Válassza az Alkalmazások (Apps) lehetőséget.

1. Írja be a „VAIO útmutató” kifejezést a keresőmezőbe.

1. A listából válassza a VAIO útmutató elemet.

1. Miután megjelenik az útmutató frissítésére felkérő ablak, kövesse a képernyőn megjelenő utasításokat a frissítések elvégzéséhez.

Ezt a fájlt automatikusan felváltja a Felhasználói útmutató teljes verziója.
Ha nem jelenik meg a Felhasználói útmutató frissítésére felkérő ablak, győződjön meg arról, hogy a VAIO számítógép csatlakozik az internethez, és ismételje meg a fenti lépéseket.
Ha még ekkor sem jelenik meg a frissítési ablak, indítsa el a VAIO Update [Részletek] alkalmazást, így saját maga megkeresheti és manuálisan letöltheti a Felhasználói útmutató.
Tipp

- A frissítés eltarthat egy ideig.

## A Windows operációs rendszer és az alkalmazásműveletek súgófájljainak megtekintése

Ha nehézségei adódnak a VAIO számítógép működtetése közben, próbáljon megoldást találni a Windows súgó és támogatás (Windows Help and Support) szolgáltatásban vagy az alkalmazásokhoz mellékelt súgófájlokban.
A Windows súgó és támogatás (Windows Help and Support) szolgáltatás eléréséhez nyissa meg a gombsávot, majd írja be a „Súgó és támogatás (Help and Support)” kifejezést a keresőmezőbe. [Részletek]
^ Oldal tetejére

# Csatlakozás az internethez

Ahhoz, hogy frissíteni tudja a Felhasználói útmutató a teljes verzióra, előbb csatlakoztatnia kell VAIO számítógépét az internethez.

## Az internethez való csatlakozás előtt

Az internet használata előtt szerződést kell kötnie egy internetszolgáltatóval és be kell üzemelnie azokat az eszközöket, amelyek szükségesek a VAIO számítógépnek az internethez való csatlakoztatásához.
Az internetszolgáltató a következő típusú internetkapcsolati szolgáltatásokat kínálhatja:

- Közvetlen optikai kábel (FTTH)

- Digitális előfizetői vonal (DSL)

- Kábelmodem

- Műholdas internetkapcsolat

- Telefonos internetkapcsolat

Az interneteléréshez szükséges eszközökre és a VAIO számítógép internetkapcsolatának kialakítására vonatkozó részletes információkért forduljon internetszolgáltatójához.
A következőkben példaként bemutatjuk az internetcsatlakozás kialakításának egyik módszerét.

1. Internet

1. Modem

1. Útválasztó/hozzáférési pont

1. Hálózati kábel (nem tartozék)

1. Wi-Fi(R) (vezeték nélküli helyi hálózat)

## A hálózat (LAN) használata

A VAIO számítógépet hálózati kábellel lehet hálózatokhoz csatlakoztatni. Csatlakoztassa a LAN-kábel egyik végét a számítógép hálózati (LAN) csatlakozójához, a másik végét pedig a számítógépes hálózathoz. A beállítások részleteiről és a LAN eléréséhez szükséges eszközökről a hálózat rendszergazdája tud tájékoztatást nyújtani.
Megjegyzés

- A csatlakoztatás és a beállítás módja, valamint a szükséges eszközök eltérőek lehetnek az adott hálózati környezettől függően.

## A Wi-Fi hálózat használata

1. Nyissa meg a [Részletek] gombsávot, majd válassza a Beállítások (Settings) gombot.

1. Válassza a lehetőséget (a hálózat ikont).

1. A listából válassza ki a kívánt hálózatot (SSID), majd válassza a Csatlakozás (Connect) lehetőséget.

Megjegyzés

- Hálózati beállításokkal és eszközökkel kapcsolatos részletes információt az internetszolgáltatójától kaphat, illetve a hálózati eszközökhöz mellékelt útmutatókban találhat.

^ Oldal tetejére

# A VAIO számítógép frissítése

A számítógép hatékonyságának, biztonságának és funkcióinak javítása érdekében mindenképpen frissítse a VAIO számítógépet.
Megjegyzés

- A frissítések letöltéséhez a VAIO számítógépet csatlakoztatni kell az internethez.

## A Windows Update használata

A Windows Update segítségével VAIO számítógépe működése még stabilabbá tehető.

1. Nyissa meg a [Részletek] gombsávot, majd válassza a Keresés (Search) gombot.

1. Válassza a Beállítások (Settings) lehetőséget.

1. Írja be a „Windows Update” kifejezést a keresőmezőbe.

1. A listából válassza a Windows Update elemet.

1. Frissítse a szoftvert a képernyőn megjelenő útmutatás szerint.

## A VAIO Update használata

A VAIO Update program automatikusan értesítést küld az interneten elérhető legújabb frissítésekről, azután letölti és telepíti őket a VAIO számítógépre.

1. Nyissa meg a [Részletek] gombsávot, majd válassza a Keresés (Search) gombot.

1. Válassza az Alkalmazások (Apps) lehetőséget.

1. Írja be a „VAIO Update” kifejezést a keresőmezőbe.

1. A listából válassza a VAIO Update elemet.

1. Frissítse a szoftvert a képernyőn megjelenő útmutatás szerint.

## A víruskereső alkalmazás frissítése

A legújabb frissítések telepítésével naprakészen tartott víruskereső jobban védheti VAIO számítógépét a biztonsági veszélyekkel szemben. A frissítéseket a szoftver gyártójának webhelyéről töltheti le és telepítheti.

1. Nyissa meg a [Részletek] gombsávot, majd válassza a Keresés (Search) gombot.

1. Válassza az Alkalmazások (Apps) lehetőséget.

1. Írja be a víruskereső alkalmazás nevét a keresőmezőbe.

1. A listából válassza ki a víruskeresőt.

1. Frissítse a szoftvert a képernyőn megjelenő útmutatás szerint.

^ Oldal tetejére

# A VAIO számítógépen jelentkező problémák megoldása a VAIO Care segítségével

A VAIO Care programmal rendszeresen ellenőrizheti a teljesítményt, és módosíthatja a rendszer teljesítménybeállításait a VAIO számítógép optimális működésének megőrzése érdekében. Ha bármilyen probléma merülne fel, indítsa el a VAIO Care programot. A VAIO Care megfelelő intézkedések végrehajtásával és támogatási információkkal segíti a hiba elhárítását.

## A VAIO Care elindítása

Nyomja meg az ASSIST gombot, amikor a VAIO számítógép be van kapcsolva.
Alább egy angol nyelvű képernyő képe látható példaként.
* A képernyő elrendezése és tartalma változhat.
Tipp

- Másik megoldásként keressen rá a VAIO Care kifejezésre a Keresés (Search) gomb segítségével a VAIO Care program elindításához. [Részletek]

- További tájékoztatást a VAIO Care súgójában talál.

- Ha akkor nyomja meg az ASSIST gombot, amikor a VAIO számítógép ki van kapcsolva, akkor a VAIO Care Helyreállító rendszer üzemmód (VAIO Care Rescue Mode) program indul el. A rendszer helyreállítása vagy karbantartása (Recover or maintain your system) lehetőség választásával vészhelyzetben, például ha a Windows nem indul el, helyreállíthatja a számítógépet.

^ Oldal tetejére

# Támogatási információk megkeresése

A Sony online támogatási webhelyén gyorsan megtalálhatja a gyakran tapasztalható problémákkal kapcsolatos információkat. A támogatásra vonatkozó információkat (például a terméktámogatási webhely URL-címét) megtalálja a VAIO Care alkalmazás Támogatás (Contact & Support) részében, illetve a mellékelt Üzembe helyezési útmutató kiadványban. [Részletek]
^ Oldal tetejére

# Windows 8: Kezdő lépések

# Információ a Kezdőképernyő (Start) képernyőről és menüről

Itt helyezheti el az alkalmazásokhoz, az asztalhoz és a leggyakrabban használt webhelyekhez vezető parancsikonokat.

## Áttekintés

1. Csempék

A művelet végrehajtása érintéssel
Koppintson a kívánt alkalmazás csempéjére az alkalmazás elindításához, és alakítsa egyedivé a Kezdőképernyő (Start) csempék hozzáadásával és átrendezésével.
A művelet végrehajtása egérrel
Kattintson a kívánt alkalmazás csempéjére az alkalmazás elindításához, és alakítsa egyedivé a Kezdőképernyő (Start) csempék hozzáadásával és átrendezésével.

1. Gombsáv [Részletek]

Kereshet alkalmazások és fájlok között, megoszthat tartalmakat, lejátszhat tartalmakat más eszközökön, nyomtathat és elvégezheti a VAIO számítógép beállításait.

## A Kezdőképernyő (Start) megnyitása

### A művelet végrehajtása érintéssel

Nyissa meg a gombsávot [Részletek], majd érintse meg a Kezdőképernyő (Start) gombot.

### A művelet végrehajtása egérrel

Nyissa meg a gombsávot [Részletek], majd kattintson a Kezdőképernyő (Start) gombra.

### A művelet végrehajtása billentyűzettel

Nyomja meg a (Windows) billentyűt.
^ Oldal tetejére

# A gombsáv megnyitása

## A művelet végrehajtása érintéssel

Simítson a jobb képernyőszéltől befelé.

## A művelet végrehajtása egérrel

Mutasson a jobb felső sarokba, majd haladjon lefelé.

## A művelet végrehajtása billentyűzettel

Nyomja meg egyidejűleg a (Windows) billentyűt és a C billentyűt.
^ Oldal tetejére

# Alkalmazások (Apps), Beállítások (Settings) és Fájlok (Files) keresése/elindítása

1. Nyissa meg a [Részletek] gombsávot, majd válassza a Keresés (Search) gombot.

1. Válassza az Alkalmazások (Apps), a Beállítások (Settings) vagy a Fájlok (Files) lehetőséget.

1. Írjon be egy kulcsszót (például Vezérlőpult (Control Panel)) a keresőmezőbe.

1. Válassza a kívánt alkalmazást, beállítást vagy fájlt.

^ Oldal tetejére

# Futó alkalmazások megtekintése

## A művelet végrehajtása érintéssel

Simítson befelé a képernyő bal szélétől, amíg meg nem jelenik egy kis alkalmazásikon. Ezután húzza visszafelé az ikont a képernyő bal széle felé.

## A művelet végrehajtása egérrel

Mutasson a bal felső sarokba, majd haladjon lefelé.

## A művelet végrehajtása billentyűzettel

Nyomja meg egyidejűleg a (Windows) billentyűt és a Tab billentyűt.
^ Oldal tetejére

# Váltás az alkalmazások között

A jelenleg futó alkalmazások között átválthat egyik alkalmazásról a másikra.

## A művelet végrehajtása érintéssel

Jelenítse meg a jelenleg futó alkalmazásokat [Részletek], érintse meg a kívánt alkalmazás ikonját, és simítson a bal képernyőszéltől befelé.

## A művelet végrehajtása egérrel

Jelenítse meg a jelenleg futó alkalmazásokat [Részletek], és a kívánt alkalmazás ikonját húzza a bal képernyőszéltől a képernyő közepe felé.
^ Oldal tetejére

# Az alkalmazások menüjének megnyitása

Sok alkalmazás menükkel rendelkezik, amelyekkel az alkalmazás vezérelhető. Az alkalmazásmenü megnyitásához kövesse az alábbi utasításokat.
Tipp

- Alkalmazásmenü megnyitása, ha egy alkalmazás látható a számítógép képernyőjén.

- Az alkalmazások parancsai a számítógép képernyőjén éppen megjelenített alkalmazástól függően eltérőek.

## A művelet végrehajtása érintéssel

Simítson az alsó képernyőszéltől felfelé.

## A művelet végrehajtása egérrel

Kattintson jobb gombbal egy alkalmazáson belül.

## A művelet végrehajtása billentyűzettel

Nyomja meg egyidejűleg a (Windows) billentyűt és a Z billentyűt.
^ Oldal tetejére

# Alkalmazások bezárása

A jelenleg futó alkalmazásokat az alábbi utasítások végrehajtásával zárhatja be.
Tipp

- Az alkalmazás ablaka a képernyő alján kisebb lesz.
  Húzza az ablakot az alsó képernyőszél közepe felé.

## A művelet végrehajtása érintéssel

1. Megnyitott alkalmazás esetén mutasson a felső képernyőszél közepéhez.

1. Húzza az alkalmazást az alsó képernyőszél közepéhez, amíg el nem tűnik a képernyőről.

## A művelet végrehajtása egérrel

1. Megnyitott alkalmazás esetén mozgassa az egérmutatót a felső képernyőszél közepéhez, hogy az egérmutató kéz alakúra váltson.

1. Húzza az alkalmazást az alsó képernyőszél közepéhez, amíg el nem tűnik a képernyőről.

## A művelet végrehajtása billentyűzettel

Nyomja meg egyidejűleg az Alt és az F4 billentyűt.
^ Oldal tetejére

# Alkalmazások telepítése a Windows Áruház (Windows Store)

Alkalmazásainak választékát a Windows Áruház (Windows Store) kínálatából bővítheti.
A Windows Áruház (Windows Store) eléréséhez internetkapcsolatra van szükség. Be is kell majd jelentkeznie egy Microsoft fiókazonosítóval.
A Microsoft fiók létrehozásával és felhasználási lehetőségeivel kapcsolatos tudnivalók a Windows súgó és támogatás (Windows Help and Support) szolgáltatásban találhatók. [Részletek]

1. Nyissa meg a Kezdőképernyő (Start) [Részletek], és válassza az Áruház (Store) csempét.

1. Válassza ki a kívánt alkalmazást.

1. A képernyőn megjelenő útmutatás szerint töltse le és telepítse az alkalmazást.

^ Oldal tetejére

# A Windows súgó és támogatás (Windows Help and Support) megnyitása

A Windows súgó és támogatás (Windows Help and Support) a következő lépések szerint nyitható meg.

1. Nyissa meg a [Részletek] gombsávot, majd válassza a Keresés (Search) gombot.

1. Válassza az Alkalmazások (Apps) lehetőséget.

1. Írja be a „Súgó és támogatás (Help and Support)” kifejezést a keresőmezőbe.

1. Válassza a Súgó és támogatás (Help and Support) lehetőséget.

^ Oldal tetejére

# Az alvó üzemmód aktiválása vagy a számítógép kikapcsolása

1. Nyissa meg a [Részletek] gombsávot, majd válassza a Beállítások (Settings) gombot.

1. Válassza a Főkapcsoló (Power) gombot, majd az Alvás (Sleep), a Leállítás (Shut down) vagy az Újraindítás (Restart) lehetőséget.

^ Oldal tetejére

# Védjegyek

- A SONY név és a SONY embléma a Sony Corporation bejegyzett védjegye.

- A VAIO név, a VAIO embléma és a többi Sony termék- vagy szolgáltatásnév a Sony Corporation vagy társvállalatai védjegye vagy bejegyzett védjegye.

- A Windows név és a Windows embléma a Microsoft Corporation bejegyzett védjegye vagy védjegye az Egyesült Államokban és/vagy más országokban.

- A Wi-Fi a Wi-Fi Alliance védjegye vagy bejegyzett védjegye.

- Az összes egyéb rendszernév, terméknév és szolgáltatásnév a tulajdonosaik védjegye.

- Az útmutatóban nem szerepel a TM és az (R) jelölés.

^ Oldal tetejére
Copyright 2013 Sony Corporation