VAIO lietotāja rokasgrāmata

Uzziņai

# Piezīmes par disku lietošanu
<Modeļiem, kas ir aprīkoti ar optisko diskdzini>

Ievērojiet tālāk norādītās piezīmes, kad lietojat diskus VAIO datorā.

## Piezīmes par disku atskaņošanu

- Atkarībā no sistēmas vides DVD/BD/AVCHD formāta disku atskaņošanas laikā var rasties skaņas pārrāvumi un/vai var tikt izlaisti kadri. Turklāt VAIO datorā nevar atskaņot noteiktu formātu diskus.

- Kad atskaņojat diskus:

- tiek palielināta centrālā procesora slodze. Aizveriet visas aktīvās programmas, izņemot pašlaik lietoto atskaņošanas programmu, lai nodrošinātu vienmērīgāku atskaņošanu;

- nepārslēdziet displeja izvadi starp datora ekrānu un ārējo displeju.

## Piezīmes par ierakstīto disku atskaņošanu ar citiem atskaņotājiem

- Dažos CD atskaņotājos nevar atskaņot CD audiodiskus, kas ir izveidoti, izmantojot CD-R vai CD-RW datu nesējus.

- Dažos DVD atskaņotājos nevar atskaņot DVD diskus, kas ir izveidoti, izmantojot DVD+R DL, DVD-R DL, DVD+R, DVD+RW, DVD-R, DVD-RW vai DVD-RAM datu nesējus.

- Blu-ray Disc ierakstītājos, kuros tiek atbalstīta tikai BD-RE versija 1.0, nevar atskaņot BD-R vai BD-RE datu nesējus, kas ir izveidoti VAIO datorā. (Modeļiem, kas aprīkoti ar Blu-ray Disc diskdzini ar DVD SuperMulti)

## Padomi veiksmīgai ierakstīšanai

- Nepievienojiet un neatvienojiet kabeļus, piemēram, maiņstrāvas adapteri vai barošanas vadu, kamēr optiskajā diskdzinī dati tiek rakstīti diskā.

- Dažās programmās dati tiek vienlaicīgi ierakstīti un pārbaudīti, tāpēc rakstīšana var būt ilgāka, nekā ir paredzēts.

- Uzņēmums Sony neatbild par zaudējumiem vai bojājumiem, kas radušies rakstīšanas atteices rezultātā.