VAIO lietotāja rokasgrāmata

BUJ

#### Kā rīkoties, ja VAIO datoru nevar izslēgt?

- Izvēlieties kādu no veidiem, kā iziet no visām aktīvajām programmām, un pēc tam vēlreiz izslēdziet VAIO datoru.

- Velciet programmu no ekrāna augšējās centrālās daļas uz apakšējo centrālo daļu. [Detalizēta informācija]

- Nospiediet taustiņu kombināciju Alt+F4.
  Ja kādi dati nav saglabāti, saglabājiet tos, kad tiek parādīta apstiprinājuma uzvedne.
  Spiediet taustiņu kombināciju Alt+F4, līdz tiek parādīts logs Sistēmas Windows izslēgšana (Shut Down Windows), nolaižamajā sarakstā izvēlieties Izslēgt (Shut down) un noklikšķiniet uz Labi (OK).

- Ja VAIO datorā esat instalējis jaunu programmu, pārbaudiet, vai tā darbojas pareizi, vai tās dati atbilst standartam un vai lietojat to pareizi.

- Lai saņemtu tehnisko atbalstu, sazinieties ar programmas izdevēju vai norādīto izplatītāju.

- Ja VAIO datoram ir pievienotas perifērijas ierīces, piemēram, printeris vai USB ierīce, vai dators ir savienots ar tīklu, atvienojiet visas perifērijas ierīces vai pārtrauciet datora tīkla savienojumu un pēc tam izslēdziet datoru.
  Kamēr dators sazinās ar perifērijas ierīci vai tīklu, sistēma Windows neļauj izslēgt datoru. Papildus dažu perifērijas ierīču draiveri neatbalsta datora piespiedu izslēgšanas līdzekli.

- Ja datora ekrānā nav iespējams veikt darbības, nospiediet taustiņu kombināciju Ctrl+Alt+Delete, datora ekrāna apakšējā labajā stūrī izvēlieties (Izslēgt (Shut down)) un pēc tam izvēlieties Izslēgt (Shut down).

- Ja VAIO datora ekrānā nav iespējams veikt darbības un tiek rādīts ziņojums ar informāciju, ka tiek saglabāti iestatījumi vai ka notiek datora izslēgšana, secīgi izpildiet norādītās darbības.

- Nospiediet taustiņu Enter.
  Nedaudz uzgaidiet.

- Ja problēmu neizdodas atrisināt, nospiediet taustiņu kombināciju Ctrl+Alt+Delete.
  Nedaudz uzgaidiet.

- Ja pēc minēto darbību veikšanas joprojām nevar izslēgt VAIO datoru, rīkojieties, kā norādīts tālāk.
  Ņemiet vērā, ka, veicot šīs darbības, var tikt bojāti dati, ar kuriem strādājāt. Noteikti atvienojiet datoru no tīkla, pirms veikt šīs darbības.

- Nospiediet taustiņu kombināciju Ctrl+Alt+Delete, datora ekrāna apakšējā labajā stūrī izvēlieties (Izslēgt (Shut down)) un pēc tam izvēlieties Izslēgt (Shut down).

- Nospiediet pogu (Izslēgt (Power)) un turiet to vismaz četras sekundes.

- Atvienojiet maiņstrāvas adapteri un izņemiet akumulatoru no VAIO datora.