VAIO lietotāja rokasgrāmata

BUJ

#### Kā rīkoties, ja VAIO dators neieslēdzas (strāvas padeves indikators neiedegas zaļš)?

- Pārliecinieties, ka visi kabeļi ir līdz galam ievietoti ierīces ligzdās, piemēram, pārbaudiet savienojumus starp VAIO datoru un maiņstrāvas adapteri, maiņstrāvas adapteri un barošanas vadu, un barošanas vadu un maiņstrāvas kontaktligzdu. [Detalizēta informācija]

- Ja pievienojat VAIO datora barošanas vadu pagarinātājam ar slēdzi, pārliecinieties, ka slēdzis ir ieslēgts un ka pagarinātājs ir līdz galam ievietots maiņstrāvas kontaktligzdā.

- Ja VAIO dators netiek izslēgts, kā paredzēts, ieslēgšanas/izslēgšanas kontrolleris var nedarboties programmas kļūdas dēļ.
  Atvienojiet visus kabeļus un perifērijas ierīces, piemēram, barošanas vadu un USB ierīci, atvienojiet akumulatoru un uzgaidiet aptuveni piecas minūtes. Pēc tam ielieciet tos atpakaļ un ieslēdziet datoru.

- Pirms VAIO datora pirmās lietošanas reizes tas jāpievieno strāvas avotam, izmantojot maiņstrāvas adapteri.

- Izmantojiet komplektācijā iekļauto Sony maiņstrāvas adapteri.
  Drošības nolūkos izmantojiet tikai oriģinālo VAIO datoram paredzēto Sony akumulatoru un maiņstrāvas adapteri, ko piegādā Sony.

- Pārliecinieties, ka akumulators ir uzstādīts pareizi.

- Iespējams, ka akumulators ir izlādējies.

- Pārliecinieties, ka VAIO dators nedarbojas hibernācijas režīmā, nospiežot datora pogu (Izslēgt (Power)).
  Ņemiet vērā, ka, nospiežot pogu (Izslēgt (Power)) un turot to ilgāk nekā četras sekundes, dators tiks izslēgts.

- Ienesot VAIO datoru no aukstas vietas siltumā vai lietojot to vidē ar augstu mitruma līmeni, datorā var uzkrāties kondensāts.
  Šādā gadījumā pirms datora ieslēgšanas uzgaidiet vismaz vienu stundu.
  Neizmantojiet datoru vidē ar augstu mitruma līmeni (ja relatīvais mitrums pārsniedz 80 %), jo tas var izraisīt datora darbības traucējumus.