VAIO naudotojo vadovas

Nuoroda

# Apie tarptautinę ENERGY STAR(R) programą

Tolesnė informacija taikoma tik ENERGY STAR standartą atitinkantiems gaminiams.
Būdama ENERGY STAR partnerė, „Sony“ patvirtino, jog šis gaminys atitinka ENERGY STAR efektyvaus energijos vartojimo standartus.
Tarptautinė ENERGY STAR biuro įrangos programa – tai tarptautinė programa, skatinanti taupyti naudojant kompiuterius ir biuro įrangą. Programa remia efektyviai energijos sąnaudas mažinančių gaminių kūrimą ir plėtrą.
Norėdami išsamesnės informacijos apie ENERGY STAR programą, apsilankykite toliau nurodytose svetainėse:

- http://www.energystar.gov/ (JAV)

- http://www.eu-energystar.org/ (Europa)

Šis kompiuteris sukurtas taip, kad atitiktų ENERGY STAR standartus. Parduodamas su tokiais energijos taupymo parametrais, taikomais iš kintamosios srovės lizdo maitinamam kompiuteriui:

- LCD ekrano apšvietimas automatiškai išsijungia ne vėliau kaip po 15 minučių nenaudojant.

- Kompiuteris automatiškai pereina į miego režimą ne vėliau kaip po 30 minučių nenaudojant.

Paspauskite mygtuką (Maitinimas (Power)), kad grąžintumėte kompiuterį į įprastą režimą.