VAIO lietotāja rokasgrāmata

Uzdevums

# Saziņa ar citu BLUETOOTH(R) ierīci, piemēram, peli

Jūs varat izveidot BLUETOOTH ierīču savienojumu ar VAIO datoru.
Detalizētu informāciju par BLUETOOTH saziņu skatiet sadaļā Par BLUETOOTH funkciju. [Detalizēta informācija]

1. Atveriet viedpogu sadaļu [Detalizēta informācija] un izvēlieties viedpogu Iestatījumi (Settings).

1. Apakšējā labajā stūrī izvēlieties opciju Mainīt datora iestatījumus (Change PC settings).

1. Ekrāna Datora iestatījumi (PC settings) kreisajā rūtī izvēlieties opciju Bezvadu (Wireless).

1. Mainiet opcijas Lidmašīnas režīms (Airplane mode) iestatījumu uz Izslēgt (Off) un opcijas Bluetooth iestatījumu uz Ieslēgt (On).

Padoms

- Ja VAIO dators ir saderīgs ar BLUETOOTH ātrdarbīgu tehnoloģiju un paredzat izmantot datoru ātrdarbīgai saziņai, mainiet opcijas Wi-Fi iestatījumu sadaļā Bezvadu ierīces (Wireless devices) uz Ieslēgt (On).

1. Ekrāna Datora iestatījumi (PC settings) kreisajā rūtī izvēlieties opciju Ierīces (Devices).

1. Pieslēdzot BLUETOOTH peli, ieslēdziet to un nospiediet pogu, lai pieslēgtu peli.

Padoms

- Informāciju par ierīces sagatavošanu pieslēgšanai skatiet rokasgrāmatā, kas ir iekļauta BLUETOOTH ierīces komplektācijā.

1. Izvēlieties opciju Ierīces pievienošana (Add a device).

VAIO dators meklē ierīces un rāda ierīču sarakstu. Izpildiet ekrānā redzamās instrukcijas, lai reģistrētu ierīci.
Piezīme

- Atkarībā no izmantotās BLUETOOTH ierīces var paiet laiks, kamēr VAIO dators atradīs ierīci. Ja jūsu ierīce neparādās sarakstā, atkārtojiet procedūru, lai sagatavotu ierīci savienojumam (piemēram, nospiežot savienojuma pogu).

- Atkarībā no izmantotās BLUETOOTH ierīces savienojuma izveides process var atšķirties. Procedūru skatiet rokasgrāmatā, kas iekļauta ierīces komplektācijā.

Padoms

- Lai atrastu detalizētu informāciju par darbībām, atveriet sadaļu Windows palīdzība un atbalsts (Windows Help and Support) [Detalizēta informācija] un meklēšanas lodziņā ievadiet “BLUETOOTH”.

- Ja savienojuma izveidei BLUETOOTH ierīcē ir jāveic autentifikācija, tiek parādīts ieejas koda ievades logs. Izpildiet ekrānā redzamās instrukcijas, lai kopīgotu ieejas kodu starp BLUETOOTH ierīci un VAIO datoru. Ja nevēlaties veidot savienojumu, logā izvēlieties pogu Atcelt (Cancel).

- Ieejas kods ir slepens skaitlis, ko lietotājs ievada autentifikācijas gaitā, lai atļautu divām BLUETOOTH ierīcēm sazināties savā starpā. Ievadiet to pašu burtciparu virkni (reģistrjutīga) abām ierīcēm, lai ļautu tām komunicēt citai ar citu. Jūs varat mainīt ieejas kodu katru reizi, kad veicat autentifikāciju, ja viena autentifikācijas procesā ievadāt abām ierīcēm vienādu kodu. Detalizētu informāciju par BLUETOOTH ierīces ieejas koda ievadi skatiet rokasgrāmatā, kas ir iekļauta ierīces komplektācijā. Ja noteiktā laikā netiek ievadīts BLUETOOTH ieejas kods, drošības apsvērumu dēļ savienojuma izveide tiek pārtraukta. Šajā gadījumā mēģiniet vēlreiz.

Saistītās tēmas
Par BLUETOOTH(R) funkciju
BLUETOOTH(R) saziņas apturēšana
Piezīmes par BLUETOOTH(R) funkcijas lietošanu
Par BLUETOOTH(R) drošību