VAIO lietotāja rokasgrāmata

BUJ

#### Kā rīkoties, ja pēc ieslēgšanas/izslēgšanas pogas nospiešanas iedegas zaļais strāvas padeves indikators, bet ekrāns joprojām ir tumšs?

- Pārliecinieties, ka spilgtuma un kontrasta vadīklas ir noregulētas pareizi.

- Displeja signāla izvadei var izvēlēties ārējo displeju.
  Lai izvēlētos izvades displeju, vairākas reizes nospiediet taustiņu kombināciju Fn+F7 un pēc tam nospiediet taustiņu Enter.

- Ja izmantojat ārējo displeju, pārliecinieties, ka tas ir pievienots maiņstrāvas kontaktligzdai un ir ieslēgts. Pārliecinieties, ka spilgtuma un kontrasta vadīklas ir noregulētas pareizi.
  Informāciju par iestatījumu maiņu skatiet displeja komplektācijā iekļautajā rokasgrāmatā.

- Lai aizvērtu programmu logu, vairākas reizes nospiediet taustiņu kombināciju Alt+F4.
  Iespējams, ir radusies programmas kļūda.

- Ja pēc kāda laika datora ekrāns joprojām ir tumšs, restartējiet VAIO datoru, secīgi veicot tālāk norādītās darbības. Ņemiet vērā, ka šīs darbības var izraisīt aktīvo datu bojājumus.

- Atvienojiet visas perifērijas ierīces, piemēram, printeri vai USB ierīci, un atvienojiet VAIO datoru no tīkla, ja tas ir savienots ar tīklu.

- Nospiediet pogu (Izslēgt (Power)) un turiet to vismaz četras sekundes, līdz nodziest strāvas padeves indikators. Pēc tam atkal ieslēdziet VAIO datoru.

- Ja problēmu neizdodas novērst, nospiediet pogu (Izslēgt (Power)) un turiet to vismaz četras sekundes, līdz nodziest strāvas padeves indikators. Atvienojiet visus VAIO datoram pievienotos kabeļus, piemēram, maiņstrāvas adapteri, izņemiet akumulatoru un uzgaidiet aptuveni piecas minūtes. Pēc tam pievienojiet visus kabeļus un perifērijas ierīces, ielieciet akumulatoru un ieslēdziet datoru.

- VAIO dators var netikt ieslēgts, ja nav pareizi uzstādīts papildu atmiņas modelis.
  Uzstādot atmiņas moduļus, kurus nav norādījusi korporācija Sony, vai uzstādot tos nepareizi, dators var netikt sāknēts vai darboties nestabili.
  Šādā gadījumā no jauna uzstādiet atmiņas moduli.
  Ja izmantojat citu atmiņas moduli, kas nav Sony marķēts atmiņas modulis, sazinieties ar atmiņas moduļa tirdzniecības pārstāvi vai ražotāju.

- Ienesot VAIO datoru no aukstas vietas siltumā vai lietojot to vidē ar augstu mitruma līmeni, datorā var uzkrāties kondensāts.
  Šādā gadījumā pirms datora ieslēgšanas uzgaidiet vismaz vienu stundu.
  Neizmantojiet datoru vidē ar augstu mitruma līmeni (ja relatīvais mitrums pārsniedz 80 %), jo tas var izraisīt datora darbības traucējumus.