VAIO lietotāja rokasgrāmata

Uzziņai

# Piezīmes par barošanas avota lietošanu

Izlasiet šos brīdinājumus, pirms pieslēgt VAIO datoru maiņstrāvas barošanas avotam.

- Ja atvienojat akumulatoru, kamēr VAIO dators ir ieslēgts vai darbojas miega režīmā, taču nav pieslēgts maiņstrāvas barošanas avotam, visi nesaglabātie dati var tikt zaudēti.

- Ja VAIO datorā ilgstoši netiek veiktas darbības un tas nav pieslēgts maiņstrāvas barošanas avotam, izslēdziet datoru.

## Piezīmes par maiņstrāvas adapteru

- Izmantojiet maiņstrāvas adapteri, kas ir iekļauts VAIO datora komplektācijā vai ir piegādāts kopā ar autentiskajiem Sony produktiem. Neizmantojiet citu maiņstrāvas adapteri, jo tas var izraisīt darbības traucējumus.

- Nepieslēdziet maiņstrāvas adapteri elektroenerģijas pārveidošanas ierīcei, piemēram, ceļojumu elektroenerģijas pārveidotājam. Tas var izraisīt pārkaršanu vai darbības traucējumus.

- Ja maiņstrāvas adaptera kabelis ir bojāts vai tā darbība ir traucēta, neizmantojiet to.

## Piezīmes par VAIO datora ieslēgšanu

- VAIO datorā ir magnētiskie komponenti, tāpēc magnētiskos datu nesējus, piemēram, disketes, glabājiet atstatus no datora; pretējā gadījumā dati var tikt bojāti.

- VAIO dators tiek automātiski pārslēgts miega režīmā (ar noklusējuma iestatījumiem), kad pārvietojat magnētiskās ierīces tuvāk datoram. Turiet magnētiskās ierīces atstatus no datora.

Saistītās tēmas
Barošanas avota pieslēgšana
VAIO datora ieslēgšana
VAIO datora izslēgšana
VAIO datora restartēšana